tel:+1 206 223 1767 Visit website Seattle, 98101
tel:206 322-9420 Visit website Seattle, 98112
2 nights in Euro King Suite, midweek travel, wine tasting...
3 nights in Kirkland Suite, $50 daily breakfast credit, parking.. Fitbit-app werk weer! | Netwerk24
Fitbit-app werk weer!
Deur Hanlie Stadler 07 Junie 2018 10:18
Fitbit se data sinchroniseer weer tussen jou fiksheidsbandjie en die app nadat daar Donderdagoggend probleme was.
Vir so vier uur lank kon fiksheidsfanatici met Fitbit-bandjies Donderdag nie hul hartklop, aktiewe ure of kalorieverbranding op die Fitbit-app monitor nie.
Maar voordat almal ’n hartaanval kon kry, is die probleme uitgestryk. (En gebruikers van die Apple Watch kan nou maar ophou om hulle in die Fitbit-probleme te verlekker!)
Lees ook: Die Apple Watch raak net beter
Daar was vanaf Donderdagoggend omstreeks 07:00 probleme met Fitbit se app. Dit het beteken dat die app nie met Fitbit-gesondheidsbandjies gesinchroniseer het nie.
Dis egter kort ná 11:00 opgeklaar en inligting is weer gesinchroniseer.
Die probleme is wêreldwyd ondervind, volgens DownDetector se regstreekse kaart oor waar dienste probleme gee. Daar was ’n liggeel kol in Suid-Afrika, maar dit kan bloot wees omdat min mense daaroor gekla het.
DownDetector se kaart beeld die aantal klagtes wêreldwyd uit oor Fitbit se app.
Dit het volgens DownDetector se grafiek oor probleme wat aangemeld word, gelyk dat dit omstreeks 07:00 (Suid-Afrikaanse tyd) begin het. In een stadium is 46 klagte op een slag aangemeld.
Die skerp styging in klagtes vanoggend op DownDetector oor Fitbit se app.
Fitbit het op sy webapp gesê mense hoef nie bekommerd te wees nie – hul treë word steeds op die gesondheidsbandjie getel en die data sal na die app oorgedra word sodra die probleme uitgestryk is.
Verskoon ons, ons moet net gou ’n paar treë gaan gee noudat dit weer op die app wys!
Die boodskap op Fitbit se web-app vanoggend.
Meer oor: Fitbit | Oefening | Fiksheidsbandjies | Fiksheid